b'\n_START_ARTICLE_\nKrvavi zid\n_START_SECTION_\nKratek povzetek\n_START_PARAGRAPH_\nMike Kralji\xc4\x8d se je po petnajstih letih bivanja v Ameriki, spomladi, vrnil nazaj v svojo domovino, v vasico Laze, k svoji \xc5\xbeeni Franici in sinu Tij\xc4\x8dku. Doma je na\xc5\xa1el le \xc5\xbeeno, ki je bila njegove vrnitve zelo vesela. Povedala mu je, da so Tij\xc4\x8dka v vojni ubili Nemci._NEWLINE_K Mikeu so prihajali na obisk sorodniki in sosedje. Vsak je imel kak\xc5\xa1no \xc5\xbealostno novico o sebi, svoji dru\xc5\xbeini in trpljenju med vojno, a nih\xc4\x8de mu ni omenil, kak\xc5\xa1na je bila usoda njegovega sina. Nekega dne pa je Mike \xc5\xbeelel vse izvedeti. Franica ga je odvedla k cerkvenemu zidu in pokazala mesto, kjer je bil njun sin hladnokrvno umorjen. Tako je minevala pomlad, pri\xc5\xa1la je jesen, Mike in Franica pa sta  \xc5\xbeivela naprej z bole\xc4\x8do preteklostjo. V njuno hi\xc5\xa1o ni zahajal nih\xc4\x8de, saj je Mike od vrnitve naprej postal zadr\xc5\xbean, zaprt vase in tih._NEWLINE_Po dolgem letu sta Mike in Franica po\xc4\x8dasi sprejela sinovo smrt in tako za\xc4\x8dela \xc5\xbeiveti dalje. V Mikeovi hi\xc5\xa1i je bilo spet vse veselo in dru\xc5\xbeabno, sosedje so prihajali na obisk in tako je Mike nehal veljati za \xc4\x8dudnega in neprijaznega. Zgodba se kon\xc4\x8da z novico, da je Franica nose\xc4\x8da.\n_START_SECTION_\nAnaliza dela\n_START_PARAGRAPH_\nKnji\xc5\xbeevni prostor je postavljen v vasico Laze, kjer se odvija ve\xc4\x8dji del zgodbe. Na za\xc4\x8detku zgodbe izvemo, da je Mike \xc5\xbeivel v Ameriki.  V Ameriki je bilo v tistem \xc4\x8dasu la\xc5\xbeje zaslu\xc5\xbeiti, saj je v domovini zaradi vojne bilo te\xc5\xbeko najti delo. Knji\xc5\xbeevni \xc4\x8das je postavljen v sredo druge svetovne vojne in sicer v okviru NOB - narodnoosvobodilnega boja proti okupatorjem na obmo\xc4\x8dju Jugoslavije med letoma 1941 in 1945. _NEWLINE_Knji\xc5\xbeevne osebe so razdeljene na stranske in glavne. Osrednji literarni lik je Mike s svojo dru\xc5\xbeino. \xc4\x8cez celotno zgodbo poteka opisovanje Mikeovih \xc4\x8dustev zaradi izgube sina, ter na za\xc4\x8detku zgodbe Frani\xc4\x8dinega hrepenenja po mo\xc5\xbeevi vrnitvi. Opisano je tudi celotno vzdu\xc5\xa1je v vasi. Stranske osebe, kot je stara gospa Kobe\xc4\x8dka, vzdu\xc5\xa1je le \xc5\xa1e poglobijo in potrdijo, saj je v vojni izgubila tri sinove. Pojavljajo se motivi \xc5\xbealosti, sovra\xc5\xa1tva, nesre\xc4\x8de, hrepenenja, ob\xc5\xbealovanja. Na koncu zgodbe zasledimo motiv veselja in sre\xc4\x8de, saj napoveduje pozitiven za\xc4\x8detek za Franico in Mikea, ker Franica izve, da je nose\xc4\x8da. Novo rojstvo je simbol, da se bo slovensko ljudstvo ne glede na vojno, ohranilo._NEWLINE_V zgodbi opazimo tudi posamezne slogovne zna\xc4\x8dilnosti. Pomanj\xc5\xa1evalnice ( cerkvica, vasica, de\xc4\x8dica, konji\xc4\x8dek, tetica) veliko je tudi starinskih besed ali arhaizmov, ki nekako prevladujejo v besedilu (financarji, ves naphan, mentrga, o\xc5\xa1taliti, kofanec) ter okrasnih pridevkov ( modrikasta megla, grenke solze, trepetajo\xc4\x8da gne\xc4\x8da, krvavi zid, nedol\xc5\xbena kri ). _NEWLINE_Tema zgodbe je \xc5\xbeivljenje glavne osebe in njegove dru\xc5\xbeine v \xc4\x8dasu vojne ter njene posledice.'